Gasteizko aireportua - Wikipedia, entziklopedia askea.

# Gasteizko aireportua

### Wikipedia(e)tik

Gasteizko Aireportua
NAGE: VIT - NAZE: LEVT
Informazioa
Aireportu mota | publikoa
Eragilea | Aena
Hiria | Gasteiz, Araba (Espainia)
Garaiera | 504 m
Koordenatuak | 42º 53′ 2′′ I 2º 43′ 54′′ M Koordenatuak: 42°53′2′′ I 2°43′54′′ M (?)
Pistak
Norabidea | Luzera (metrotan) | Gainazala
04-22 | 3.500 | Asfaltoa

Gasteizko aireportua Gasteiz udalerriaren iparraldean kokatzen da, Andetxa eta Forondako herrixken artean. Gasteiz hirigunetik zortzi kilometrora dago Altube eta Gasteiz elkartzen dituen autobidearen mendebaldean.

## [aldatu] Historia

1970ko hamarkadaren amaieran, demokrazia berrezarri zenean, Eusko Jaurlaritza eratu berriak Gasteiz aukeratu zuen Euskal Autonomia Erkidegoko hiriburu. Aukeraketa horrekin batera, hainbat eraikin ofizial eta azpiegitura ezarri ziren Gasteizen. Azpiegitura horietako bat aireportua izan zen. Garai hartan Bilboko aireportuak bizi zuen gehiegizko merkataritza gaien trafikoa arindu nahiean, Gasteizko aireportua Euskal Herriko merkantzia trafikoan aireportu nagusia bilakatu zen.

1993. urtetik aurrera nagusigo posizio hori areagotu egin zen, nazioarteko garraio enpresa batzuk aireportuan ezarri zirenean, DHL esaterako. Merkataritza gaien trafikoan aireporturik garrantzitsuena den arren, bidaiarien hegaldietan Bilboko aireportua da nagusi. Horretaz oharturik, 2004ean Arabako foru aldundiak kostu-baxuko hegazkin konpainiak erakartzeko diru-laguntzak onartu zituen. Horrela urtebete beranduago Irlandako Ryanair hegazkin konpainia Gasteizko aireportuan ezarri zen Gasteiz eta Londres bitarteko hasierako hegaldi batekin.

Ryanairren etorrerak aireportuaren bidaiari trafikoa hirukoiztu egin du, eta gaur egun 100.000 bidaiarik erabiltzen dute aireportua urtero. Horrez gain, foru aldundiak Gasteiz erdigunean (Herrandarren kalean) dagoen autobus geltokiaren eta aireportuaren arteko autobus zerbitzua ezarri du bidaiariak aireportura hurbiltzeko.

## [aldatu] Hegazkin konpainiak

Bidaiarien hegaldiak eskaintzen dituzten bi konpainia aritzen dira Gasteizko aireportuan. Iberiak Madril eta Gasteiz hiriaren arteko hegaldia eskaintzen du eta Ryanairrek Londres eta Gasteiz artekoa. Horrez gain, 2007ko urtarrilaren amaieratik Dublinerako hegaldi berria jarri zen.

- Iberia
- Ryanair

## [aldatu] Kanpo loturak

- Gasteizko aireportua AENAren webgunean.

Euskal Herriko aireportuak
Euskal Autonomia Erkidegoa: | Bilboko aireportua | Donostiako aireportua | Gasteizko aireportua
Ipar Euskal Herria: | Biarrizko aireportua
Nafarroa: | Iruñeko aireportua

"http://eu.wikipedia.org../../../g/a/s/Gasteizko_aireportua.html"(e)tik eskuratuta

Kategoriak: Koordenatuen datuak dituzten Euskal Herriko lekuak • Gasteiz • Euskal Herriko aireportuak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español